شەفەق نیوز/ دەزگای تەندروسی لە ئیدارەی سەروەخوەیی لە باکوور و خوەرهەڵات سوریا، ئمڕوو پەنجشەممە، راگەیان تۆمارکردن ٩ تووشهاتن نوو وە ڤایڕۆس کۆڕۆنا لە ناوچەیل ئیدارەی سەروەخوەیی.
جوان موستەفا هاوسەرۆک دەزگای تەندروسی لە ئیدارەی سەروەخوەیی لە باکوور و خوەرهەڵات سوریا لە بەیاننامەیگ رەسیە ئاژانس شەفەق نیوز وت: تووشهاتنە نووەگان ٧ پیاو و ٢ ژن بوین.
موستەفا وتیش؛ تووشهاتنە نووەگان وەیجوورە بەشەوە بوین؛  قامیشلۆ ٢، دێریک ٣، کەرکی لەکی ١، جل ئاغا ٢، مەنبج ١.
موستەفا هەمیش وت؛ ٣ خاسەوبوین لە ڤایرۆسەگە وەگەرد ٣ مردن تۆمار کریا.
ژمارەی تووشهاتنەگان وە ڤایڕۆس کۆڕۆنا لە ناوچەیل ئیدارەی سەروەخوەیی رەسیە ٨٣٩٩، ٢٨٩ لەلیان مردنە و ١٢٩١ خاسەوبوینە.
